
Subsemnatul, Benoni MORUZI, în calitate de inițiator al proiectului de hotărâre pentru aprobarea  ,,scutirilor de la plata impozitului pe clădiri, a impozitului pe teren, precum şi a taxei pentru eliberarea certificatului de urbanism şi a autorizaţiei de construire  în cazul unei calamităţi naturale, pe anul 2022” formulez prezentul
 

REFERAT DE APROBARE – ca instrument de prezentare și motivare

	
Propun, în condițiile legii, scutirea de la plata impozitului pe clădiri, a impozitului pe teren, a taxei pentru eliberarea certificatului de urbanism și a autorizației de construire pentru situațiile în care, urmare a unor calamități naturale intervenite în cursul anului fiscal 2022, s-au produs prejudicii sau daune titularilor dreptului de proprietate asupra terenurilor sau a construcțiilor.
Apreciez că este o măsură de sprijinire ce se impune a fi luată pentru persoanele care ajung în astfel de situații, o măsură de protecție socială și de sprijin din partea autorităților locale în vederea refacerii construcției sau reluării lucrărilor și refacerii culturilor afectate, după caz.
Măsura este susținută consecvent de autoritățile publice locale de la nivelul comunei Aroneanu, ea fiind luată în aceleași condiții în ultimii 12 ani.

